title: Regulamentul de punere în aplicare (UE) 2015/462 al Comisiei din 19 martie 2015 de stabilire a standardelor tehnice de punere în aplicare cu privire la procedurile pentru aprobarea de către autoritățile de supraveghere a înființării de vehicule investiționale, pentru cooperarea și schimbul de informații dintre autoritățile de supraveghere în ceea ce privește vehiculele investiționale, precum și pentru stabilirea formatelor și a modelelor care trebuie utilizate pentru raportarea de informații de către vehiculele investiționale, în conformitate cu Directiva 2009/138/CE a Parlamentului European și a Consiliului  Text cu relevanță pentru SEE

text:
               20.3.2015

               RO

               Jurnalul Oficial al Uniunii Europene

               L 76/23

         REGULAMENTUL DE PUNERE ÎN APLICARE (UE) 2015/462 AL COMISIEI
   din 19 martie 2015
   de stabilire a standardelor tehnice de punere în aplicare cu privire la procedurile pentru aprobarea de către autoritățile de supraveghere a înființării de vehicule investiționale, pentru cooperarea și schimbul de informații dintre autoritățile de supraveghere în ceea ce privește vehiculele investiționale, precum și pentru stabilirea formatelor și a modelelor care trebuie utilizate pentru raportarea de informații de către vehiculele investiționale, în conformitate cu Directiva 2009/138/CE a Parlamentului European și a Consiliului
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2009/138/CE a Parlamentului European și a Consiliului din 25 noiembrie 2009 privind accesul la activitate și desfășurarea activității de asigurare și de reasigurare (Solvabilitate II) (1), în special articolul 211 alineatul (2) literele (a) și (b),
   întrucât:

               (1)

               Vehiculele investiționale nu pot prelua riscurile întreprinderilor de asigurare sau de reasigurare decât după ce au primit, în prealabil, aprobarea autorității de supraveghere pentru înființarea lor. Condițiile și procedurile care trebuie urmate pentru acordarea și retragerea acestei aprobări, inclusiv cerințele cu privire la documentele ce trebuie furnizate, sunt reglementate de Directiva 2009/138/CE și ar trebui completate prin prezentul regulament.

               (2)

               În cazul în care un vehicul investițional preia riscuri de la mai multe întreprinderi de asigurare sau de reasigurare, vehiculul investițional ar trebui să mențină un nivel al activelor egal cu sau superior expunerii sale maxime agregate la risc, ținând seama de fiecare obligație contractuală care îi revine. În momentul în care acordă aprobarea, autoritatea de supraveghere ar trebui să verifice dacă această obligație este îndeplinită și să aibă în vedere fiecare acord contractual și fiecare transfer al riscurilor.

               (3)

               Este important să se stabilească proceduri privind cooperarea și schimbul de informații între autoritățile de supraveghere, în cazul în care vehiculul investițional este înființat într-un stat membru care nu este statul membru în care își are sediul întreprinderea de asigurare sau de reasigurare de la care acesta preia riscurile. Cooperarea și schimbul de informații dintre autoritățile de supraveghere respective sunt deosebit de importante în timpul procesului de aprobare a vehiculului investițional de către autoritățile de supraveghere. De asemenea, în cazul unor modificări importante, care ar putea afecta îndeplinirea de către vehiculul investițional a cerințelor prevăzute la articolul 211 din Directiva 2009/138/CE și în cazul în care autorizația acordată acestuia îi este retrasă sau expiră, cooperarea și schimbul de informații dintre autoritățile de supraveghere respective sunt necesare pentru a asigura o supraveghere eficace și eficientă.

               (4)

               Cerințele de raportare în scopuri de supraveghere, care sunt prevăzute la articolul 325 din Regulamentul delegat (UE) 2015/35 al Comisiei (2), ar trebui să permită autorităților de supraveghere să evalueze îndeplinirea permanentă a cerințelor relevante de către vehiculele investiționale. Aceste cerințe ar trebui completate cu modelele și formatele prevăzute în prezentul regulament.

               (5)

               Pentru o mai bună înțelegere a normelor tehnice corespunzătoare care urmează să fie stabilite, este necesar să se definească termenul „vehicul investițional multiacord”.

               (6)

               Prezentul regulament se bazează pe proiectele de standarde tehnice de punere în aplicare transmise Comisiei de Autoritatea Europeană de Asigurări și Pensii Ocupaționale (EIOPA).

               (7)

               EIOPA a organizat consultări publice deschise cu privire la proiectele de standarde tehnice de punere în aplicare pe care se bazează prezentul regulament, a analizat potențialele costuri și beneficii aferente și a solicitat avizul Grupului părților interesate din domeniul asigurărilor și reasigurărilor, instituit în conformitate cu articolul 37 din Regulamentul (UE) nr. 1094/2010 al Parlamentului European și al Consiliului (3).

               (8)

               Pentru a spori securitatea juridică cu privire la regimul de supraveghere pe parcursul perioadei de introducere treptată prevăzută la articolul 308a din Directiva 2009/138/CE, care se aplică de la 1 aprilie 2015, este important să se asigure intrarea în vigoare a prezentului regulament cât mai curând posibil, în ziua următoare publicării sale în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Obiectul
   Prezentul regulament stabilește:

               (a)

               procedurile care trebuie urmate de către autoritățile de supraveghere pentru acordarea și retragerea aprobării cu privire la înființarea vehiculelor investiționale;

               (b)

               procedurile care trebuie urmate pentru cooperarea și schimbul de informații între autoritatea de supraveghere din statul membru în care este înființat vehiculul investițional și autoritatea de supraveghere din statul membru în care își are sediul întreprinderea de asigurare sau de reasigurare care transferă riscurile;

               (c)

               formatele și modelele care trebuie utilizate de către vehiculul investițional pentru raportarea anuală a informațiilor.

         Articolul 2
   Definiție
   În sensul prezentului regulament, „vehicul investițional multiacord” înseamnă un vehicul investițional care preia riscuri, în baza mai multor acorduri contractuale separate, de la una sau mai multe întreprinderi de asigurare sau de reasigurare.
   Articolul 3
   Aprobarea de către autoritățile de supraveghere a înființării de vehicule investiționale
   Vehiculul investițional trebuie să primească din partea autorității de supraveghere a statului membru autorizația de a-și stabili sediul social pe teritoriul statului membru respectiv.
   Articolul 4
   Decizia autorității de supraveghere
   (1)   Autoritatea de supraveghere din statul membru în care este înființat sau urmează să fie înființat vehiculul investițional decide cu privire la o cerere de autorizare în termen de șase luni de la data primirii acesteia.
   (2)   În decizia sa de aprobare, autoritatea de supraveghere precizează activitățile pentru care este autorizat vehiculul investițional și, în cazul în care este relevant, orice termeni și condiții referitoare la aceste activități.
   (3)   Orice decizie de refuzare a unei autorizări trebuie motivată în mod detaliat și notificată solicitantului de către autoritatea de supraveghere.
   Articolul 5
   Cerințe în materie de demonstrație și de documentație
   Atunci când solicită autorității de supraveghere aprobarea cu privire la înființarea sa, vehiculul investițional trebuie să demonstreze că sunt îndeplinite cerințele prevăzute la articolele 318-324, 326 și 327 din Regulamentul delegat (UE) 2015/35 și că vehiculul investițional este în măsură să îndeplinească cerințele de la articolul 325 din Regulamentul delegat (UE) 2015/35, furnizând în cererea sa documentele justificative necesare în acest sens. Atunci când depune o cerere de autorizare, solicitantul trebuie să prezinte cel puțin documentele justificative prevăzute în anexa I. Documentația trebuie să descrie structura vehiculului investițional, riscurile preluate și finanțarea respectivului vehicul investițional.
   Articolul 6
   Retragerea autorizației
   (1)   Autoritatea de supraveghere care aprobă înființarea vehiculului investițional poate retrage autorizația respectivului vehicul investițional în următoarele cazuri:

               (a)

               dacă vehiculul investițional nu mai îndeplinește condițiile inițiale care se aplicau în momentul în care a fost acordată aprobarea de înființare a vehiculului investițional respectiv;

               (b)

               dacă vehiculul investițional încalcă grav obligațiile care îi revin în temeiul normelor care guvernează activitatea sa.

         (2)   În cazul menționat la alineatul (1) litera (b) de mai sus, autoritatea de supraveghere consideră că vehiculul investițional se află într-o situație de încălcare gravă dacă acesta nu îndeplinește cerința de a fi în continuare finanțat integral, iar autoritatea de supraveghere consideră că vehiculul investițional nu poate remedia această situație într-un interval de timp rezonabil.
   (3)   Orice decizie de retragere a autorizației trebuie motivată în mod detaliat și trebuie comunicată fără întârziere vehiculului investițional.
   Articolul 7
   Vehiculul investițional multiacord
   (1)   Atunci când solicită autorității de supraveghere aprobarea privind înființarea unui vehicul investițional multiacord, solicitantul trebuie să demonstreze, de asemenea, într-un mod considerat satisfăcător de autoritatea de supraveghere, că solvabilitatea vehiculului respectiv nu poate fi afectată negativ de procedurile de lichidare a oricăreia dintre întreprinderile de asigurare sau de reasigurare care transferă riscurile și că vehiculul investițional multiacord poate îndeplini în orice moment cerința de solvabilitate.
   (2)   Pentru a demonstra faptul că solvabilitatea vehiculului investițional multiacord nu poate fi afectată negativ de procedurile de lichidare a oricărei întreprinderi de asigurare sau de reasigurare care transferă riscurile, vehiculul investițional multiacord furnizează suficiente elemente de probă pentru a permite autorității de supraveghere să evalueze expunerea maximă globală agregată la risc a vehiculului investițional multiacord și expunerea maximă agregată la risc a fiecărui acord contractual individual referitor la transferul de riscuri de la o întreprindere de asigurare sau de reasigurare.
   (3)   Atunci când solicită aprobarea autorității de supraveghere pentru înființarea unui vehicul investițional multiacord, solicitantul furnizează suficiente dovezi că acesta îndeplinește condițiile prevăzute la articolele 319-321 și la articolul 326 din măsurile de punere în aplicare, ținând seama de fiecare acord contractual individual pentru a stabili dacă un vehicul investițional multiacord îndeplinește sau nu cerințele de solvabilitate.
   (4)   În cazul în care solicitantul nu este în măsură să furnizeze suficiente elemente de probă, în conformitate cu dispozițiile de la alineatele (1)-(3), autoritatea de supraveghere refuză cererea de înființare a vehiculului investițional multiacord.
   Articolul 8
   Cooperarea permanentă între autoritățile de supraveghere
   (1)   În cazul în care vehiculul investițional care preia riscuri de la o întreprindere de asigurare sau de reasigurare este înființat într-un stat membru care nu este statul membru în care este autorizată întreprinderea de asigurare sau de reasigurare, autoritățile de supraveghere în cauză cooperează în permanență.
   (2)   Autoritățile de supraveghere fac schimb de informații relevante pentru exercitarea atribuțiilor de supraveghere, inclusiv informații privind orice acțiuni de supraveghere planificate, îndreptate împotriva vehiculului investițional sau a întreprinderii de asigurare și de reasigurare care transferă riscurile, în cazul în care aceste informații pot afecta supravegherea vehiculului investițional respectiv sau a întreprinderii de asigurare și de reasigurare care transferă riscurile. Într-o astfel de situație, autoritățile de supraveghere comunică între ele fără întârziere.
   Articolul 9
   Consultarea prealabilă acordării unei autorizații
   Înainte de acordarea autorizației, autoritatea de supraveghere care trebuie să acorde aprobarea privind înființarea unui vehicul investițional se consultă cu autoritatea de supraveghere din statul membru în care își are sediul întreprinderea de asigurare sau de reasigurare care transferă riscurile.
   Articolul 10
   Comunicarea modificărilor
   Autoritatea de supraveghere a vehiculului investițional comunică fără întârziere autorității de supraveghere a întreprinderii de asigurare sau de reasigurare care transferă riscurile vehiculului investițional orice informații relevante primite de la un vehicul investițional, în conformitate cu articolul 325 alineatul (5) din Regulamentul delegat (UE) 2015/35, cu privire la orice modificări care ar putea afecta îndeplinirea de către vehiculul investițional a cerințelor prevăzute la articolele 318-324, 326 și 327 din Regulamentul delegat (UE) 2015/35. Autoritatea de supraveghere raportează fără întârziere cu privire la neîndeplinirea cerințelor de solvabilitate de către vehiculul investițional.
   Articolul 11
   Comunicarea retragerii autorizației
   În cazul retragerii autorizației unui vehicul investițional, autoritatea de supraveghere a vehiculului investițional respectiv notifică fără întârziere acest lucru autorității de supraveghere a întreprinderii de asigurare sau de reasigurare care transferă riscurile vehiculului investițional.
   Articolul 12
   Comunicarea raportului anual
   Autoritatea de supraveghere a vehiculului investițional comunică fără întârziere raportul anual al vehiculului investițional, transmis în conformitate cu articolul 325 alineatele (3) și (4) din Regulamentul delegat (UE) 2015/35, autorității de supraveghere a întreprinderii de asigurare sau de reasigurare care transferă riscurile vehiculului investițional respectiv. În cazul unui vehicul investițional multiacord, autoritatea de supraveghere a vehiculului investițional multiacord poate comunica autorităților de supraveghere doar acele părți ale raportului care se referă la întreprinderea de asigurare și de reasigurare cu sediul în statul membru al autorităților de supraveghere respective.
   Articolul 13
   Informații cantitative care trebuie incluse în raportul anual
   În conformitate cu articolul 325 din Regulamentul delegat (UE) 2015/35, vehiculul investițional prezintă anual autorității sale de supraveghere informații cantitative, în conformitate cu formatele și modelele prevăzute în anexa II și cu instrucțiunile din anexa III, informații care includ:

               (a)

               cuprinsul raportului, astfel cum se specifică în formularul SPV.01.01 din anexa II, în conformitate cu instrucțiunile din anexa III cu referința SPV.01.01;

               (b)

               informații de bază privind vehiculul investițional, astfel cum se specifică în formularul SPV.01.02 din anexa II, în conformitate cu instrucțiunile din anexa III cu referința SPV.01.02;

               (c)

               datele din bilanțul contabil al vehiculului investițional, făcând distincția între clasele semnificative de elemente de active, pasive și capitaluri proprii, inclusiv datoria sau alt mecanism de finanțare emis, astfel cum se specifică în formularul SPV.02.01 din anexa II, în conformitate cu instrucțiunile din anexa III cu referința SPV.02.01;

               (d)

               datele extrabilanțiere ale vehiculului investițional, astfel cum se specifică în formularul SPV.02.02 din anexa II, în conformitate cu instrucțiunile din anexa III cu referința SPV.02.02;

               (e)

               riscurile preluate cu privire la fiecare acord contractual referitor la transferul riscurilor de la o întreprindere de asigurare sau de reasigurare, astfel cum se specifică în formularul SPV.03.01 din anexa II, în conformitate cu instrucțiunile din anexa III cu referința SPV.03.01;

               (f)

               lista titlurilor de datorie sau a altor mecanisme de finanțare referitoare la fiecare acord contractual cu privire la transferul riscurilor de la o întreprindere de asigurare sau de reasigurare, astfel cum se specifică în formularul SPV.03.02 din anexa II, în conformitate cu instrucțiunile din anexa III cu referința SPV.03.02.

         Articolul 14
   Informații calitative care trebuie incluse în raportul anual
   În conformitate cu articolul 325 din Regulamentul delegat (UE) 2015/35, vehiculul investițional prezintă anual autorității sale de supraveghere informații calitative care includ:

               (a)

               o descriere adecvată a bazei, a metodelor și a ipotezelor utilizate pentru evaluarea activelor;

               (b)

               o descriere adecvată a bazei, a metodelor și a ipotezelor utilizate pentru determinarea expunerii maxime agregate la risc;

               (c)

               detalii cu privire la orice conflicte de interese între vehiculul investițional, întreprinderile de asigurare sau de reasigurare și furnizorii de datorie sau finanțare;

               (d)

               detalii cu privire la orice tranzacții semnificative încheiate de vehiculul investițional în ultima perioadă de raportare;

               (e)

               informații care să demonstreze că vehiculul investițional continuă să fie finanțat integral, inclusiv:

                           (i)

                           o descriere a riscurilor, inclusiv a riscurilor de lichiditate și a riscurilor cuantificabile preluate de vehiculul investițional;

                           (ii)

                           informații cu privire la instrumentele de datorie emise sau la alte mecanisme de finanțare contractate;

               (f)

               în cazul în care vehiculul investițional nu a îndeplinit în mod constant obligația de a fi finanțat integral în cursul perioadei de raportare, vehiculul investițional raportează orice informații relevante cu privire la această neconformitate și la remedierea ei în conformitate cu articolul 326 din Regulamentul delegat (UE) 2015/35 pe parcursul perioadei de raportare;

               (g)

               informații calitative cu privire la orice modificări care ar putea afecta îndeplinirea de către vehiculul investițional a cerințelor prevăzute la articolele 318-324, 326 și 327 din Regulamentul delegat (UE) 2015/35.

         Articolul 15
   Descrierea riscurilor preluate de vehiculul investițional
   Atunci când descrie riscurile preluate, astfel cum se prevede la articolul 14, vehiculul investițional furnizează informații în raportul anual privind:

               (a)

               măsura în care riscurile preluate sunt, în principal, riscuri de viață sau generale;

               (b)

               tipurile de evenimente declanșatoare care se aplică acestor riscuri;

               (c)

               măsura în care un eveniment declanșator a avut loc în perioada de raportare, dând naștere unei creanțe față de activele vehiculului investițional;

               (d)

               măsura în care eventualele sume rezultate dintr-o creanță au fost plătite în cursul perioadei de raportare și, în cazul în care plata a fost efectuată, care a fost suma plătită până în prezent și dacă evenimentul declanșator a afectat negativ lichiditățile vehiculului investițional;

               (e)

               măsura în care profilul de risc al vehiculului investițional s-a schimbat fundamental față de perioada de raportare anterioară sau față de condițiile inițiale comunicate autorității sale de supraveghere la momentul obținerii autorizației.

         Articolul 16
   Informații cu privire la instrumentele de datorie emise sau la alte mecanisme de finanțare contractate
   Atunci când furnizează informații referitoare la instrumentele de datorie emise sau la alte mecanisme de finanțare contractate, în conformitate cu articolul 14, vehiculul investițional precizează:

               (a)

               încasările din emisiunea de instrumente de datorie sau din alte mecanisme de finanțare și dacă acestea au fost plătite integral pentru fiecare acord contractual referitor la transferul riscurilor de la o întreprindere de asigurare sau de reasigurare;

               (b)

               tipurile de niveluri ale mecanismului de finanțare, precizând tranșele sau nivelurile, inclusiv informații cu privire la ratingurile externe primite sau la ratingurile interne utilizate pentru instrumentele de datorie emise și privind agențiile de rating de credit utilizate, dacă s-a recurs la serviciile acestora;

               (c)

               motivele pentru care dispozițiile financiare sunt considerate suficient de solide pentru a garanta protecția continuă a eventualelor creanțe ale întreprinderii de asigurare sau de reasigurare care transferă riscurile către vehiculul investițional, pentru a menține capacitatea acestuia de a plăti sumele datorate pe măsură ce acestea devin scadente și pentru a asigura structura rambursării datoriei sau a mecanismelor de finanțare;

               (d)

               eventualele instrumente de datorie care au fost anulate, răscumpărate sau rambursate, parțial sau în totalitate, în perioada scursă de la emiterea acestor instrumente și, separat, pentru perioada de raportare în curs.

         Articolul 17
   Mijloace de raportare
   Vehiculele investiționale prezintă autorității de supraveghere informațiile cantitative din raport, menționate la articolul 13, pe cale electronică, iar informațiile calitative, menționate la articolul 15, într-un format lizibil pe cale electronică.
   Articolul 18
   Monedă și unități
   (1)   Vehiculele investiționale transmit toate datele monetare din raportul menționat la articolul 13 în moneda de raportare a vehiculului investițional. În acest scop, alte monede sunt convertite în moneda de raportare, utilizând cursul de schimb aplicabil la sfârșitul perioadei de raportare.
   (2)   Vehiculele investiționale prezintă valorile numerice ca fapte, respectând următoarele formate:

               (a)

               punctele de date cu tipul de date „Monetar” se raportează cu o precizie minimă fixată la unități;

               (b)

               punctele de date cu tipul de date „Număr întreg” se raportează fără a se utiliza zecimale și cu o precizie fixată la unități.

         Articolul 19
   Intrarea în vigoare
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 19 martie 2015.

            Pentru Comisie

            Președintele

         Jean-Claude JUNCKER

      (1)  JO L 335, 17.12.2009, p. 1.

      (2)  Regulamentul delegat (UE) 2015/35 al Comisiei din 10 octombrie 2014 de completare a Directivei 2009/138/CE a Parlamentului European și a Consiliului privind accesul la activitate și desfășurarea activității de asigurare și de reasigurare (Solvabilitate II) (JO L 12, 17.1.2015, p. 1).

      (3)  Regulamentul (UE) nr. 1094/2010 al Parlamentului European și al Consiliului din 24 noiembrie 2010 de instituire a Autorității Europene de Supraveghere (Autoritatea Europeană de Asigurări și Pensii Ocupaționale) de modificare a Deciziei nr. 716/2009/CE și de abrogare a Deciziei 2009/79/CE a Comisiei (JO L 331, 15.12.2010, p. 48).

      ANEXA I
      Documentele justificative menționate la articolul 5 din prezentul regulament includ următoarele:

                  1.

                  o prezentare și o analiză clare și aprofundate, sub forma unei organigrame, care să identifice toate părțile relevante implicate în tranzacție, inclusiv întreprinderile de asigurare sau de reasigurare implicate, care sunt supravegheate de alte autorități de supraveghere decât cele responsabile cu autorizarea vehiculului investițional;

                  2.

                  informații privind identitatea și calificarea inițiatorului sau a sponsorului vehiculului investițional, în cazul în care partea respectivă este diferită de întreprinderea de asigurare sau de reasigurare care transferă riscurile vehiculului investițional;

                  3.

                  informații privind întreprinderea de asigurare sau de reasigurare care transferă riscurile vehiculului investițional;

                  4.

                  identificarea și calificarea persoanelor care sunt numite sau vor fi numite în calitate de mandatari, după caz, ai activelor vehiculelor investiționale;

                  5.

                  informații privind identitatea și calificarea persoanelor care sunt angajate sau vor fi angajate ale vehiculului investițional, inclusiv detalii referitoare la persoanele care exercită efectiv funcția de conducere a vehiculului investițional;

                  6.

                  informații cu privire la identitatea și calificarea persoanelor care dețin sau se presupune că vor deține participații calificate, în mod direct sau indirect, în cadrul vehiculului investițional, precum și cu privire la valoarea acestor participații;

                  7.

                  informații privind identitatea și calificarea persoanelor care furnizează sau vor furniza vehiculului investițional servicii de gestionare și profesionale, cum ar fi serviciile de contabilitate;

                  8.

                  actul constitutiv și statutele vehiculului investițional sau proiectelor acestor acte;

                  9.

                  detalii privind polițele de asigurare inițiale ale întreprinderilor de asigurare sau de reasigurare, specificând clar ce riscuri au fost preluate inițial de întreprinderea de asigurare sau de reasigurare și care dintre acestea vor fi transferate vehiculului investițional, inclusiv o evaluare și o descriere a modului în care transferul riscurilor cedate și reținerea oricăror eventuale riscuri reziduale vor respecta cerințele de la articolul 320 din Regulamentul delegat (UE) 2015/35;

                  10.

                  detalii privind proiectul de acord contractual referitor la transferul riscurilor între vehiculul investițional și întreprinderea de asigurare sau de reasigurare, inclusiv o descriere a modului în care contractul va îndeplini cerințele de la articolele 210, 211, 319 și 320 din Regulamentul delegat (UE) 2015/35. Această descriere include:

                              (a)

                              orice evenimente sau mecanisme declanșatoare relevante în temeiul contractului;

                              (b)

                              expunerea maximă agregată la risc a contractului;

                  11.

                  o evaluare care să descrie modul în care se consideră că structurile juridice și de guvernanță ale vehiculului investițional îndeplinesc cerințele de la articolele 210, 319, 320, 324, 326 și 327 din Regulamentul delegat (UE) 2015/35. În urma acestei evaluări, ar trebui să se formuleze un aviz și cu privire la măsura în care structura juridică aleasă pentru vehiculul investițional permite o protecție executorie din punct de vedere juridic a activelor vehiculului investițional, garantându-se astfel faptul că solvabilitatea vehiculului investițional nu va fi afectată negativ, în conformitate cu cerințele de la articolul 318 litera (b) și de la articolul 321 din Regulamentul delegat (UE) 2015/35. Evaluarea ar trebui să includă următoarele:

                              (a)

                              o explicație a modului în care este sau va fi finanțat integral vehiculul investițional, inclusiv testele relevante utilizate, cum ar fi simulările de criză și analizele pe bază de scenarii, pentru a putea aprecia dacă a fost respectată cerința referitoare la finanțarea integrală și cum va fi menținută această stare de fapt;

                              (b)

                              informații privind capitalurile proprii ale vehiculului investițional, inclusiv detalii referitoare la mărime, creștere, concentrarea potențială a investitorilor, precum și informații privind cota din aceste capitaluri deținută de conducerea vehiculului investițional;

                              (c)

                              detalii cu privire la contrapărțile la acordurile contractuale referitoare la transferul riscurilor de la întreprinderea de asigurare sau de reasigurare către vehiculul investițional, inclusiv detalii privind toate rolurile asumate de vehiculul investițional și de întreprinderea de asigurare sau de reasigurare, precum și rolurile și identitățile altor participanți, cum ar fi (fără a se limita însă la aceștia) deținătorii de obligațiuni, administratorii de cont și administratorii serviciilor de cont, custozii și mandatarii, administratorii de active, subscriitorii și sponsorii tranzacției. Acestea trebuie să includă și o evaluare a respectării de către vehiculul investițional a cerințelor aplicabile în materie de consolidare contabilă în cadrul unui grup;

                              (d)

                              informații privind riscurile cuantificabile ale vehiculului investițional, inclusiv detalii privind riscul de lichiditate și strategia de lichiditate a vehiculului investițional;

                              (e)

                              informații privind implicațiile în materie de risc ale strategiei de investiții propuse a vehiculului investițional;

                              (f)

                              informații privind respectarea de către vehiculul investițional a cerințelor în materie de solvabilitate, în conformitate cu articolul 327 din Regulamentul delegat (UE) 2015/35;

                              (g)

                              detalii privind transferul riscurilor, inclusiv evaluarea riscurilor reziduale semnificative, inclusiv privind riscul aferent bazei;

                              (h)

                              detalii, după caz, privind utilizarea instrumentelor de acoperire, cum ar fi contractele de swap pe rata dobânzii sau contractele pe valute;

                              (i)

                              detalii privind orice angajamente extrabilanțiere menite să sprijine vehiculul investițional, inclusiv privind garanțiile sau orice altă formă de diminuare a riscului de credit, vândute sau puse la dispoziție în alt fel vehiculului investițional;

                              (j)

                              previziunile financiare pe toată durata de viață așteptată a vehiculului investițional;

                              (k)

                              o evaluare actuarială a riscurilor de asigurare preluate;

                              (l)

                              un proiect de plan care să prezinte procedurile aplicate de vehiculul investițional în materie de raportare de supraveghere, menite să asigure respectarea cerințelor de la articolele 325-327 din Regulamentul delegat (UE) 2015/35, inclusiv chestiunile specifice care ar putea fi incluse în raport, identificate la articolul 325 alineatul (2) și la articolul 326 alineatele (1) și (2) din Regulamentul delegat (UE) 2015/35, și precizări privind modul în care ar urma să fie comunicate autorității de supraveghere eventualele modificări semnificative;

                  12.

                  documentele sau proiectele de documente privind tranzacțiile referitoare la emisiunea de titluri de datorie sau la furnizarea de mecanisme financiare și transferul riscurilor către furnizorii acestei datorii sau ai acestor mecanisme de finanțare, pentru a explica modul în care va fi asigurată în continuare respectarea cerințelor de la articolele 210, 211, 320 și 321 din Regulamentul delegat (UE) 2015/35. Această documentație ar trebui să includă:

                              (a)

                              prospectul, prospectul de ofertă sau documentația aferentă plasamentelor private sau proiectele acestor documente;

                              (b)

                              evaluarea ratingului sau raportul agenției de rating de credit, realizate înainte de emiterea instrumentelor de finanțare de către vehiculul investițional;

                              (c)

                              detalii referitoare la recurgerea eventuală la garanți financiari cu privire la oricare dintre „tranșele” obligațiunilor care urmează să fie emise;

                              (d)

                              acordul fiduciar sau proiectul de acord fiduciar, în cazul în care a fost încheiat un astfel de acord;

                              (e)

                              în ceea ce privește datoria sau mecanismele de finanțare, detalii cu privire la strategia de lichiditate a vehiculului investițional pentru instrumentele financiare emise, inclusiv privind structura și ierarhizarea pe niveluri, tipurile de poziții și regulile de retragere pentru deținătorii de obligațiuni;

                              (f)

                              informații privind implicațiile în materie de risc ale strategiei de investiții a vehiculului investițional;

                              (g)

                              contractele sau proiectele de contracte privind eventualele instrumente de acoperire, cum ar fi contractele de swap pe rata dobânzii și contractele pe valute, și detalii privind acestea;

                              (h)

                              documente sau proiecte de documente referitoare la tranzacții care privesc părți ale acordurilor contractuale legate de transferul riscurilor de la o întreprindere de asigurare sau reasigurare către vehiculul investițional, care pot fi interpretate ca reprezentând tranzacții conexe, în conformitate cu articolul 210 alineatul (3) și cu articolul 320 alineatul (2) din Regulamentul delegat (UE) 2015/35. După caz, acestea pot include contractele încheiate cu alți participanți la tranzacție, precum și contractele de subcontractare și servicii;

                  13.

                  în cazul în care un vehicul investițional care a fost autorizat înainte de 31 decembrie 2015 începe să desfășoare activități noi după 31 decembrie 2015, acesta raportează eventualele informații relevante cu privire la modul în care activitatea existentă a vehiculului investițional poate influența profilul expunerii sale agregate la risc în raport cu respectivele activități.

      ANEXA II

         Modele de raportare destinate vehiculelor investiționale

         SPV.01.01 – Cuprins

                     Cod formular

                     Denumirea formularului

                  C0010

                  SPV.01.02

                  Informații de bază

                  R0010

                  SPV.02.01

                  Bilanț

                  R0020

                  SPV.02.02

                  În afara bilanțului

                  R0030

                  SPV.03.01

                  Riscuri preluate

                  R0040

                  SPV.03.02

                  Datorie sau alte mecanisme financiare

                  R0050

         SPV.01.02 – Informații de bază

                  C0010

                  Numele vehiculului investițional care face raportarea

                  R0010

                  Cod de identificare

                  R0020

                  Tip de cod

                  R0030

                  Țara de origine a vehiculului investițional

                  R0040

                  Data de raportare

                  R0050

                  Data de referință

                  R0060

                  Moneda utilizată pentru raportare

                  R0070

                  Riscuri preluate prin acorduri separate

                  R0080

                  Conformitatea cu cerința privind finanțarea integrală pe tot parcursul perioadei de raportare

                  R0090

         SPV.02.01 – Bilanț

                     Valoare

                     Active

                  C0010

                  Creanțe din depozite și credite

                  R0010

                  Credite securitizate

                  R0020

                  Titluri de datorie

                  R0030

                  Alte active securitizate

                  R0040

                  Capitaluri proprii și unități ale organismelor de plasament colectiv

                  R0050

                  Instrumente financiare derivate

                  R0060

                  Active nefinanciare (inclusiv active fixe)

                  R0070

                  Total alte clase semnificative de active

                  R0080

                  Alte active

                  R0090

                     Total active

                  R0100

                     Pasive

                  Credite și depozite atrase

                  R0110

                  Titluri de datorie emise

                  R0120

                  Instrumente financiare derivate

                  R0130

                  Total alte clase semnificative de pasive

                  R0140

                  Alte pasive

                  R0150

                     Total pasive

                  R0160

                     Capitaluri proprii

                     Total capitaluri proprii

                  R0170

                  Descrierea elementelor

                     Valoare

                  C0020

                  C0010

                  Alte clase semnificative de active 1

                  R0180

                  …

                  Descrierea elementelor

                     Valoare

                  C0020

                  C0010

                  Alte clase semnificative de pasive 1

                  R0190

                  …

                  Descrierea elementelor

                     Valoare

                  C0020

                  C0010

                  Element de capitaluri proprii 1

                  R0200

                  …

         SPV.02.02 – În afara bilanțului

                     Valoarea contabilă

                     Elemente extrabilanțiere

                  C0010

                  Garanții primite direct de vehiculul investițional

                  R0010

                  Garanții reale deținute

                  R0020

                  Total alte elemente extrabilanțiere

                  R0030

                     Obligații extrabilanțiere

                  Garanții reale constituite

                  R0040

                  Total alte obligații extrabilanțiere

                  R0050

                  Descrierea elementelor

                     Valoarea contabilă

                  C0020

                  C0010

                  Element extrabilanțier 1

                  R0060

                  …

                  Descrierea elementelor

                     Valoarea contabilă

                  C0020

                  C0010

                  Obligație extrabilanțieră 1

                  R0070

                  …

         SPV.03.01 – Riscuri preluate

                     Acord

                     Data emiterii

                     Emisiuni/utilizări anterioare punerii în aplicare a Directivei 2009/138/CE

                     Numele cedentului

                     Codul cedentului

                     Tip de cod

                     Expunerea maximă agregată la risc per acord

                     Active deținute pentru fiecare risc separabil

                     Conformitatea cu cerința privind finanțarea integrală pe tot parcursul perioadei de raportare

                     Durata

                  C0010

                  C0020

                  C0030

                  C0040

                  C0050

                  C0060

                  C0070

                  C0080

                  C0090

                  C0100

                     Total

                  R0010

                  Risc 1

                  R0020

                  …

                  …

         SPV.03.02 – Datorie sau alte mecanisme financiare

                     Acord

                     Descrierea datoriei sau a altor mecanisme financiare emise pentru acord

                     Cuantumul datoriei sau al altor mecanisme financiare emise pentru acord

                  C0010

                  C0020

                  C0030

                     Total

                  R0010

                  Datorie sau alt mecanism financiar 1

                  R0020

                  …

      ANEXA III
      Prezenta anexă conține instrucțiuni suplimentare referitoare la modelele incluse în anexa II la prezentul regulament. Prima coloană din tabele identifică elementele care trebuie raportate indicând numele celulelor, astfel cum sunt prezentate în modelul din anexa II.
      În cazul în care vehiculului investițional i se solicită să furnizeze anumite documente justificative în completarea informațiilor cantitative raportate, explicațiile respective nu trebuie prezentate în modelul de raport, ci trebuie incluse în partea descriptivă a informațiilor comunicate de vehiculul investițional autorității de supraveghere.

         SPV.01.01 – Cuprins

                  Celulă

                  Rubrică

                  Instrucțiuni

                  R0010/C0010

                  Informații de bază

                  Raportate.

                  R0020/C0010

                  Bilanț

                  Trebuie utilizată una dintre opțiunile din următoarea listă închisă:

                              1

                              —

                              raportat;

                              9

                              —

                              neraportat (caz în care este obligatoriu să furnizați o justificare).

                  R0030/C0010

                  În afara bilanțului

                  Trebuie utilizată una dintre opțiunile din următoarea listă închisă:

                              1

                              —

                              raportat;

                              2

                              —

                              elemente extrabilanțiere neraportate și/sau inexistente;

                              9

                              —

                              neraportat din alt motiv (caz în care este obligatoriu să furnizați o justificare).

                  R0040/C0010

                  Riscuri preluate

                  Trebuie utilizată una dintre opțiunile din următoarea listă închisă:

                              1

                              —

                              raportat;

                              9

                              —

                              neraportat (caz în care este obligatoriu să furnizați o justificare).

                  R0050/C0010

                  Datorie sau alte mecanisme financiare

                  Trebuie utilizată una dintre opțiunile din următoarea listă închisă:

                              1

                              —

                              raportat;

                              9

                              —

                              neraportat (caz în care este obligatoriu să furnizați o justificare).

         SPV.01.02 – Informații de bază

                  Celulă

                  Rubrică

                  Instrucțiuni

                  R0010/C0010

                  Numele vehiculului investițional care face raportarea

                  Numele vehiculului investițional care transmite raportul autorității de supraveghere.

                  R0020/C0010

                  Codul de identificare

                  Identificarea vehiculului investițional conform următoarei ordini de prioritate:

                              —

                              identificatorul entității juridice (LEI);

                              —

                              codul de identificare utilizat pe piața locală, atribuit de autoritatea națională de supraveghere.

                  R0030/C0010

                  Tipul de cod

                  Identificarea codului utilizat pentru rubrica „Codul de identificare”. Trebuie utilizată una dintre opțiunile din următoarea listă închisă:

                              1

                              —

                              LEI;

                              2

                              —

                              cod local.

                  R0040/C0010

                  Țara de origine a vehiculului investițional

                  Codul ISO 3166-1 alpha-2 al țării în care a fost autorizat vehiculul investițional.

                  R0050/C0010

                  Data de raportare

                  Codul ISO 8601 (aaaa-ll-zz) al datei la care a fost prezentat raportul autorității de supraveghere.

                  R0060/C0010

                  Data de referință

                  Codul ISO 8601 (aaaa-ll-zz) al datei care identifică ultima zi din perioada de raportare.

                  R0070/C0010

                  Moneda utilizată pentru raportare

                  Codul alfabetic ISO 4217 al monedei utilizate pentru valorile monetare din fiecare raport.

                  R0080/C0010

                  Riscurile preluate prin acorduri separate

                  Identificați numărul de acorduri de risc separate în temeiul cărora un vehicul investițional este posibil să fi fost autorizat să preia riscuri, în conformitate cu termenii și condițiile stabilite de autoritatea sa de supraveghere.

                  R0090/C0010

                  Conformitatea cu cerința privind finanțarea integrală pe parcursul întregii perioade

                  Precizați dacă cerința privind finanțarea integrală a continuat să fie îndeplinită între două perioade de raportare. Se utilizează următoarea listă închisă:

                              1

                              —

                              respectarea cerinței privind finanțarea integrală;

                              2

                              —

                              nerespectarea cerinței privind finanțarea integrală.

         SPV.02.01 – Bilanț

                  Celulă

                  Rubrică

                  Instrucțiuni

                  R0010/C0010

                  Creanțe din depozite și credite

                  Valoarea creanțelor din depozite și credite, în conformitate cu articolul 75 din Directiva 2009/138/CE. Această listă cuprinde:

                              —

                              toate depozitele;

                              —

                              creditele acordate de vehiculul investițional;

                              —

                              numerar.

                  R0020/C0010

                  Credite securitizate

                  Valoarea creditelor securitizate dobândite de vehiculul investițional în conformitate cu articolul 75 din Directiva 2009/138/CE.

                  R0030/C0010

                  Titluri de datorie

                  Valoarea deținerilor de titluri de datorie, în conformitate cu articolul 75 din Directiva 2009/138/CE. Sunt incluse creanțe subordonate sub formă de titluri de datorie.

                  R0040/C0010

                  Alte active securitizate

                  Valoarea altor active securitizate neincluse la rubricile „Credite securitizate” (C0010/R0020) sau „Titluri de datorie” (C0010/R0030), în conformitate cu articolul 75 din Directiva 2009/138/CE.

                  R0050/C0010

                  Capitaluri proprii și unități în organisme de plasament colectiv

                  Valoarea capitalurilor proprii și a unităților în organisme de plasament colectiv deținute, în conformitate cu articolul 75 din Directiva 2009/138/CE.

                  R0060/C0010

                  Instrumente financiare derivate

                  Valoarea instrumentelor financiare derivate cu valoare pozitivă, în conformitate cu articolul 75 din Directiva 2009/138/CE.

                  R0070/C0010

                  Active nefinanciare (inclusiv imobilizări)

                  Valoarea imobilizărilor corporale și necorporale, în conformitate cu articolul 75 din Directiva 2009/138/CE.

                  R0080/C0010

                  Total alte clase semnificative de active

                  Cuantumul total al altor clase semnificative de active.

                  R0090/C0010

                  Alte active

                  Valoarea tuturor celorlalte active care nu intră sub incidența rubricilor precedente, în conformitate cu articolul 75 din Directiva 2009/138/CE.

                  R0100/C0010

                  Total active

                  Valoarea totală a activelor vehiculului investițional.

                  R0110/C0010

                  Credite și depozite atrase

                  Sume datorate creditorilor de vehiculul investițional, altele decât cele rezultate din emisiunea de titluri negociabile.

                  R0120/C0010

                  Titluri de datorie emise

                  Valoarea titlurilor emise de vehiculul investițional, altele decât capitalurile proprii, în conformitate cu articolul 75 din Directiva 2009/138/CE.

                  R0130/C0010

                  Instrumente financiare derivate

                  Valoarea instrumentelor financiare derivate cu valoare negativă, în conformitate cu articolul 75 din Directiva 2009/138/CE.

                  R0140/C0010

                  Total alte clase semnificative de pasive

                  Cuantumul total al altor clase semnificative de pasive.

                  R0150/C0010

                  Alte pasive

                  Valoarea tuturor celorlalte pasive care nu intră sub incidența rubricilor precedente, în conformitate cu articolul 75 din Directiva 2009/138/CE.

                  R0160/C0010

                  Total pasive

                  Total pasive ale vehiculului investițional.

                  R0170/C0010

                  Total capitaluri proprii

                  Total capitaluri proprii ale vehiculului investițional.

                  R0180/C0020

                  Alte clase semnificative de active 1

                  Descrierea clasei semnificative de active. Indicați cât mai multe alte clase semnificative pentru a oferi o imagine clară a naturii activelor semnificative ale vehiculului investițional.

                  R0180/C0010

                  Alte clase semnificative de active 1 – Valoare

                  Valoarea fiecărei clase semnificative de active.

                  R0190/C0020

                  Alte clase semnificative de pasive 1

                  Descrierea clasei semnificative de pasive. Indicați cât mai multe alte clase semnificative pentru a oferi o imagine clară a naturii pasivelor semnificative ale vehiculului investițional.

                  R0190/C0010

                  Alte clase semnificative de pasive 1 – Valoare

                  Valoarea fiecărei clase semnificative de pasive.

                  R0200/C0020

                  Capitaluri proprii (elemente semnificative)

                  Descrierea elementelor semnificative de capitaluri proprii. Trebuie decisă de fiecare vehicul investițional în funcție de natura elementelor semnificative deținute de vehiculul investițional care face raportarea și trebuie să rămână consecventă pe parcursul perioadelor de raportare.

                  R0200/C0010

                  Element de capitaluri proprii 1

                  Valoarea fiecărui element de capitaluri proprii raportat în conformitate cu articolul 75 din Directiva 2009/138/CE.

         SPV.02.02 – În afara bilanțului

                  Celulă

                  Rubrică

                  Instrucțiuni

                  R0010/C0010

                  Garanții primite direct de vehiculul investițional

                  Valoarea contabilă a garanțiilor primite direct de vehiculul investițional.

                  R0020/C0010

                  Garanții reale deținute

                  Valoarea contabilă a garanțiilor reale deținute.

                  R0030/C0010

                  Total alte elemente extrabilanțiere

                  Valoarea contabilă a fiecărui alt element extrabilanțier raportat.

                  R0040/C0010

                  Garanții reale constituite

                  Valoarea contabilă a garanțiilor reale constituite.

                  R0050/C0010

                  Total alte obligații extrabilanțiere

                  Valoarea contabilă a fiecărei alte obligații extrabilanțiere raportate.

                  R0060/C0020

                  Element extrabilanțier 1

                  Descrierea fiecărui alt element extrabilanțier. Vehiculul investițional raportează cât mai multe elemente diferite, în funcție de necesități.

                  R0060/C0010

                  Element extrabilanțier 1 – Valoare contabilă

                  Valoarea contabilă a fiecărui alt element extrabilanțier raportat.

                  R0070/C0020

                  Obligație extrabilanțieră 1

                  Descrierea fiecărei alte obligații extrabilanțiere. Vehiculul investițional raportează cât mai multe elemente diferite, în funcție de necesități.

                  R0070/C0010

                  Obligație extrabilanțieră 1 – Valoare contabilă

                  Valoarea contabilă a fiecărei alte obligații extrabilanțiere raportate.

         SPV.03.01 – Riscuri preluate

                  Celulă

                  Rubrică

                  Instrucțiuni

                  R0010/C0070

                  Total – Expunerea maximă agregată la risc pentru fiecare acord

                  Total expunere maximă agregată la risc a vehiculului investițional
                  C0070/R0010 = suma (C0070/R0020)

                  R0010/C0080

                  Total – Active deținute pentru fiecare risc separabil

                  Valoarea activelor totale deținute
                  SPV.03.01 C0080/R0010 = suma (C0080/R0020) = SPV.02.01.C0010/R0100

                  R0020/C0010

                  Acord

                  În cazul în care sunt implicate vehicule investiționale multiacord, trebuie furnizate informații pentru fiecare acord separat (pentru fiecare risc separabil preluat). Această rubrică identifică codul acordului.
                  În cazul în care autoritatea de supraveghere îi atribuie acestuia un cod, acest cod trebuie utilizat. În caz contrar, vehiculul investițional atribuie un cod care trebuie să fie utilizat consecvent în anii de raportare și nu trebuie reutilizat.
                  Numărul de rânduri raportate trebuie să fie identic cu numărul indicat în documentul SPV.01.02.C0010/R0080

                  R0020/C0020

                  Data emiterii

                  Codul ISO 8601 (aaaa-ll-zz) al datei de emitere pentru fiecare acord de transfer de risc separabil.

                  R0020/C0030

                  Emiteri/utilizări care au avut loc înainte de punerea în aplicare a Directivei 2009/138/CE

                  Indicați dacă acordul a fost încheiat înainte de 31 decembrie 2015. Se utilizează următoarea listă închisă:

                              1

                              —

                              înainte de 31 decembrie 2015;

                              2

                              —

                              după 31 decembrie 2015.

                  R0020/C0040

                  Numele cedentului

                  Numele întreprinderii de asigurare sau de reasigurare care transferă riscurile vehiculului investițional.

                  R0020/C0050

                  Codul cedentului

                  Codul de identificare al cedentului, conform următoarei ordini de prioritate, în cazul în care acesta există:

                              —

                              identificatorul entității juridice (LEI);

                              —

                              cod specific.

                        Cod specific:

                              —

                              pentru întreprinderile de (re)asigurare din SEE: codul de identificare utilizat pe piața locală, atribuit de autoritatea de supraveghere a întreprinderii respective;

                              —

                              pentru întreprinderile din afara SEE și pentru întreprinderile nereglementate, codul de identificare furnizat de vehiculul investițional. Atunci când se alocă un cod de identificare fiecărei întreprinderi din afara SEE sau fiecărei întreprinderi nereglementate, trebuie să se utilizeze în mod consecvent următorul format:

                        codul de identificare al întreprinderii + codul ISO 3166-1 alfa-2 al țării de origine a întreprinderii + 5 cifre

                  R0020/C0060

                  Tip de cod

                  Identificarea codului utilizat pentru rubrica „Codul cedentului” (C0050). Trebuie utilizată una dintre opțiunile din următoarea listă închisă:

                              1

                              —

                              LEI;

                              2

                              —

                              cod specific.

                  R0020/C0070

                  Expunerea maximă agregată la risc pentru fiecare acord

                  Valoarea pentru fiecare acord a expunerii maxime agregate la risc.

                  R0020/C0080

                  Active deținute pentru fiecare risc separabil

                  Valoarea activelor totale deținute pentru fiecare acord.

                  R0020/C0090

                  Respectarea cerinței privind finanțarea integrală pentru acord, pe tot parcursul perioadei de raportare

                  Precizați dacă cerința privind finanțarea integrală a continuat să fie îndeplinită între două perioade de raportare. Se utilizează următoarea listă închisă:

                              1

                              —

                              respectarea cerinței privind finanțarea integrală;

                              2

                              —

                              nerespectarea cerinței privind finanțarea integrală.

                  R0020/C0100

                  Durata

                  Valoarea duratei restante a acordului, în luni.

         SPV.03.02 – Datorie sau alte mecanisme financiare

                  Celulă

                  Rubrică

                  Instrucțiuni

                  R0010/C0030

                  Total – Cuantumul datoriei sau al altor mecanisme financiare emise în cadrul acordului

                  Valoarea titlurilor de datorie totale emise
                  SPV.03.02.C0030/R0010 = suma (C0030/R0020) = SPV.02.01.C0010/R0120

                  R0020/C0010

                  Acord

                  În cazul în care sunt implicate vehicule investiționale multiacord, trebuie furnizate informații pentru fiecare acord separat (pentru fiecare risc separabil preluat). Această rubrică identifică codul acordului.
                  În cazul în care autoritatea de supraveghere îi atribuie acestuia un cod, acest cod trebuie utilizat. În caz contrar, vehiculul investițional atribuie un cod care trebuie utilizat consecvent în cursul anilor de raportare și nu trebuie reutilizat.
                  Numărul de rânduri raportate trebuie să fie identic cu numărul indicat în documentul SPV.01.02.C0010/R0080

                  R0020/C0020

                  Datorie sau alte mecanisme financiare 1

                  Descrierea datoriei sau a altor mecanisme financiare emise pentru acord, inclusiv referința tranzacției.
                  Se utilizează atâtea rânduri câte sunt necesare pentru fiecare acord pentru a raporta cu privire la fiecare titlu de datorie emis.

                  R0020/C0030

                  Cuantumul datoriei sau al altor mecanisme financiare emise pentru acord

                  Valoarea fiecărei emisiuni de datorie sau a fiecărui alt mecanism de finanțare.


title: Regulamentul de punere în aplicare (UE) 2017/1467 al Comisiei din 11 august 2017 de modificare a Regulamentului (UE) nr. 1255/2010 în ceea ce privește contingentele tarifare de import pentru produsele din categoria „baby beef” originare din Kosovo (Această denumire nu aduce atingere pozițiilor privind statutul și este conformă cu RCSONU 1244/1999, precum și cu Avizul CIJ privind Declarația de independență a Kosovo. )

text:
                  12.8.2017

                  RO

                  Jurnalul Oficial al Uniunii Europene

                  L 209/13

            REGULAMENTUL DE PUNERE ÎN APLICARE (UE) 2017/1467 AL COMISIEI
      din 11 august 2017
      de modificare a Regulamentului (UE) nr. 1255/2010 în ceea ce privește contingentele tarifare de import pentru produsele din categoria „baby beef” originare din Kosovo (*1)

      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 187 primul paragraf litera (b),
      întrucât:

                  (1)

                  Regulamentul (UE) nr. 1255/2010 al Comisiei (2) prevede norme detaliate pentru gestionarea contingentelor tarifare de import pentru produsele din categoria „baby beef”.

                  (2)

                  Regulamentul (CE) nr. 1215/2009 al Consiliului (3) prevede un contingent tarifar anual de import de 475 de tone pentru produsele din categoria „baby beef” originare de pe teritoriul vamal al Kosovo (*1).

                  (3)

                  Comisia a adoptat Regulamentul de punere în aplicare (UE) nr. 374/2012 (4), care a modificat Regulamentul (UE) nr. 1255/2010, pentru a deschide și a gestiona contingentele tarifare anuale de import pentru produsele din categoria „baby beef” care provin din Kosovo (*1).

                  (4)

                  Acordul de stabilizare și de asociere dintre Uniunea Europeană și Comunitatea Europeană a Energiei Atomice, pe de o parte, și Kosovo (*1), pe de altă parte („acordul”), a fost încheiat de Consiliu în numele Uniunii prin Decizia (UE) 2016/342 (5) și este noul instrument de reglementare a relațiilor comerciale cu Kosovo (*1). Articolul 28 alineatul (3) din acord prevede un contingent tarifar de 475 de tone pentru produsele din categoria „baby beef” originare de pe teritoriul vamal al Kosovo (*1). Prin urmare, contingentul tarifar pentru produsele din categoria „baby beef” prevăzut la articolul 3 alineatul (2) primul paragraf din Regulamentul (CE) nr. 1215/2009 a fost fixat la zero tone prin Regulamentul delegat (UE) 2017/1464 al Comisiei (6).

                  (5)

                  Prin urmare, Regulamentul (UE) nr. 1255/2010 ar trebui modificat în consecință.

                  (6)

                  Măsurile prevăzute în prezentul regulament sunt conforme cu avizul Comitetului pentru organizarea comună a piețelor agricole,

            ADOPTĂ PREZENTUL REGULAMENT:
      Articolul 1
      În anexa VIIa la Regulamentul (UE) nr. 1255/2010, rubrica 8 se înlocuiește cu următorul text:

                     „8.

                     Subsemnatul …, acționând în numele organismului emitent autorizat (rubrica 9), certific că produsele descrise mai sus au fost supuse inspecției sanitare la …, în conformitate cu certificatul veterinar anexat din …, sunt originare și expediate din Kosovo (*2) și corespund exact definiției din anexa II la Acordul de stabilizare și de asociere dintre Uniunea Europeană și Comunitatea Europeană a Energiei Atomice, pe de o parte, și Kosovo (*2), pe de altă parte (JO L 71, 16.3.2016, p. 3).”

      Articolul 2
      Prezentul regulament intră în vigoare în a treia zi de la data publicării în Jurnalul Oficial al Uniunii Europene.

         Prezentul regulament este obligatoriu în toate elementele sale și se aplică direct în toate statele membre.
         Adoptat la Bruxelles, 11 august 2017.

               Pentru Comisie

               Președintele

            Jean-Claude JUNCKER

         (*1)  Această denumire nu aduce atingere pozițiilor privind statutul și este conformă cu RCSONU 1244/1999, precum și cu Avizul CIJ privind Declarația de independență a Kosovo.

         (1)  JO L 347, 20.12.2013, p. 671.

         (2)  Regulamentul (UE) nr. 1255/2010 al Comisiei din 22 decembrie 2010 de stabilire a normelor de aplicare a contingentelor tarifare de import pentru produsele din categoria „baby beef” originare din Bosnia și Herțegovina, Croația, fosta Republică iugoslavă a Macedoniei, Muntenegru, Serbia și Kosovo * (JO L 342, 28.12.2010, p. 1).

         (3)  Regulamentul (CE) nr. 1215/2009 al Consiliului din 30 noiembrie 2009 privind introducerea unor măsuri comerciale excepționale în favoarea țărilor și teritoriilor participante și legate de procesul de stabilizare și de asociere pus în aplicare de către Uniunea Europeană (JO L 328, 15.12.2009, p. 1).

         (4)  Regulamentul de punere în aplicare (UE) nr. 374/2012 al Comisiei din 26 aprilie 2012 de modificare a Regulamentului (UE) nr. 1255/2010 de stabilire a normelor de aplicare a contingentelor tarifare de import pentru produsele din categoria „baby beef” care provin din Bosnia și Herțegovina, Croația, fosta Republică iugoslavă a Macedoniei, Muntenegru și Serbia (JO L 118, 3.5.2012, p. 1).

         (5)  Decizia (UE) 2016/342 a Consiliului din 12 februarie 2016 privind încheierea, în numele Uniunii, a Acordului de stabilizare și de asociere dintre Uniunea Europeană și Comunitatea Europeană a Energiei Atomice, pe de o parte, și Kosovo *, pe de altă parte (JO L 71, 16.3.2016, p. 1).

         (6)  Regulamentul delegat (UE) 2017/1464 al Comisiei din 2 iunie 2017 de modificare a Regulamentului (CE) nr. 1215/2009 al Consiliului în ceea ce privește concesiile comerciale acordate Kosovo-ului * ca urmare a intrării în vigoare a Acordului de stabilizare și de asociere dintre Uniunea Europeană și Comunitatea Europeană a Energiei Atomice, pe de o parte, și Kosovo, pe de altă parte (a se vedea pagina 1 din prezentul Jurnal Oficial).

         (*2)  Această denumire nu aduce atingere pozițiilor privind statutul și este conformă cu RCSONU 1244/1999, precum și cu Avizul CIJ privind Declarația de independență a Kosovo.


title: Regulamentul de punere în aplicare (UE) nr. 514/2013 al Comisiei din 4 iunie 2013 de stabilire a valorilor forfetare de import pentru fixarea prețului de intrare pentru anumite fructe și legume

text:
               5.6.2013

               RO

               Jurnalul Oficial al Uniunii Europene

               L 152/48

         REGULAMENTUL DE PUNERE ÎN APLICARE (UE) NR. 514/2013 AL COMISIEI
   din 4 iunie 2013
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în sectorul fructelor și legumelor și în sectorul fructelor și legumelor procesate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 4 iunie 2013.

            Pentru Comisie, pentru președinte

         Jerzy PLEWA

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 157, 15.6.2011, p. 1.

      ANEXĂ
      Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0702 00 00

                  AL

                  41,5

                  MA

                  51,3

                  MK

                  65,0

                  TN

                  25,9

                  TR

                  63,9

                  ZZ

                  49,5

                  0707 00 05

                  AL

                  41,5

                  MK

                  46,1

                  TR

                  142,5

                  ZZ

                  76,7

                  0709 93 10

                  TR

                  141,4

                  ZZ

                  141,4

                  0805 50 10

                  AR

                  115,5

                  TR

                  81,9

                  ZA

                  112,5

                  ZZ

                  103,3

                  0808 10 80

                  AR

                  181,7

                  BR

                  96,0

                  CL

                  115,9

                  CN

                  77,1

                  NZ

                  135,5

                  US

                  155,7

                  ZA

                  130,9

                  ZZ

                  127,5

                  0809 10 00

                  TR

                  195,8

                  ZZ

                  195,8

                  0809 29 00

                  TR

                  469,8

                  US

                  557,8

                  ZZ

                  513,8

         (1)  Nomenclatura țărilor stabilită prin Regulamentul (CE) nr. 1833/2006 al Comisiei (JO L 354, 14.12.2006, p. 19). Codul „ZZ” desemnează „alte origini”.


title: Regulamentul de punere în aplicare (UE) 2017/882 al Comisiei din 23 mai 2017 privind derogările de la regulile de origine prevăzute în Protocolul 1 la Acordul de parteneriat economic între Uniunea Europeană și statele sale membre, pe de o parte, și statele părți la APE din SADC, pe de altă parte, care se aplică în limitele contingentelor pentru anumite produse din Namibia

text:
               24.5.2017

               RO

               Jurnalul Oficial al Uniunii Europene

               L 135/15

         REGULAMENTUL DE PUNERE ÎN APLICARE (UE) 2017/882 AL COMISIEI
   din 23 mai 2017
   privind derogările de la regulile de origine prevăzute în Protocolul 1 la Acordul de parteneriat economic între Uniunea Europeană și statele sale membre, pe de o parte, și statele părți la APE din SADC, pe de altă parte, care se aplică în limitele contingentelor pentru anumite produse din Namibia
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (1), în special articolul 58 alineatul (1),
   întrucât:

               (1)

               Prin Decizia (UE) 2016/1623 (2), Consiliul a autorizat semnarea, în numele Uniunii, a Acordului de parteneriat economic între Uniunea Europeană și statele sale membre, pe de o parte, și statele părți la APE din SADC, pe de altă parte (3) (denumit în continuare „acordul”). Statele părți la APE din SADC sunt Botswana, Lesotho, Mozambic, Namibia, Swaziland și Africa de Sud. În temeiul Deciziei (UE) 2016/1623, acordul urmează să fie aplicat cu titlu provizoriu până la finalizarea procedurilor necesare pentru încheierea acestuia. Acordul se aplică cu titlu provizoriu de la 10 octombrie 2016.

               (2)

               Protocolul 1 la acord vizează definirea conceptului de „produse originare” și metodele de cooperare administrativă. Pentru un produs specific, și anume preparate sau conserve de ton alb (Thunnus alalunga), înscrise la poziția 1604 din SA, fabricate din ton alb neoriginar de la pozițiile SA 0302 sau 0303, articolul 43 din protocolul respectiv prevede o derogare automată de la regulile de origine prevăzute în acest protocol în cadrul unui contingent anual acordat Namibiei. Prin urmare, este necesar să se stabilească condițiile de aplicare a acestor derogări în cazul importurilor originare din Namibia.

               (3)

               Contingentul prevăzut la articolul 43 alineatul (10) din Protocolul 1 la acord ar trebui gestionat de Comisie pe baza ordinii cronologice a datelor de acceptare a declarațiilor vamale de punere în liberă circulație, în conformitate cu Regulamentul de punere în aplicare (UE) 2015/2447 al Comisiei (4).

               (4)

               Dreptul de a beneficia de concesii tarifare ar trebui să fie condiționat de prezentarea la autoritățile vamale a dovezii de origine pertinente.

               (5)

               Pentru a garanta o bună aplicare a regimului cotelor instituit prin protocol, prezentul regulament ar trebui aplicat de la aceeași dată cu cea a aplicării cu titlu provizoriu a acordului.

               (6)

               Măsurile prevăzute în prezentul regulament sunt conforme cu avizul Comitetului Codului vamal,

         ADOPTĂ PREZENTUL REGULAMENT:
   Articolul 1
   Derogările de la regulile de origine în favoarea Namibiei prevăzute la articolul 43 alineatul (10) din Protocolul 1 la Acordul comercial între Uniunea Europeană și statele membre ale acesteia, pe de o parte, și statele părți la APE din SADC, pe de altă parte (denumit în continuare „acordul”), se aplică în limitele contingentului stabilit în anexa la prezentul regulament.
   Articolul 2
   Pentru a beneficia de derogările prevăzute la articolul 1, produsele enumerate în anexă sunt însoțite de o dovadă a originii conform prevederilor din anexa III la protocolul 1 la acord.
   Certificatul de circulație EUR.1 eliberat de autoritățile competente din Namibia în aplicarea prezentului regulament trebuie să cuprindă, la rubrica 7, următoarea mențiune: „Derogare – Regulamentul (UE) 2017/882”.
   Articolul 3
   Contingentul stabilit în anexă se gestionează în conformitate cu articolele 49-54 din Regulamentul de punere în aplicare (UE) 2015/2447.
   Articolul 4
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.
   El se aplică de la 10 octombrie 2016.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 23 mai 2017.

            Pentru Comisie

            Președintele

         Jean-Claude JUNCKER

      (1)  JO L 269, 10.10.2013, p. 1.

      (2)  Decizia (UE) 2016/1623 a Consiliului din 1 iunie 2016 privind semnarea în numele Uniunii și aplicarea cu titlu provizoriu a Acordului de parteneriat economic între Uniunea Europeană și statele sale membre, pe de o parte, și statele părți la APE din SADC, pe de altă parte (JO L 250, 16.9.2016, p. 1).

      (3)  JO L 250, 16.9.2016, p. 3.

      (4)  Regulamentul de punere în aplicare (UE) 2015/2447 al Comisiei din 24 noiembrie 2015 de stabilire a unor norme pentru punerea în aplicare a anumitor dispoziții din Regulamentul (UE) nr. 952/2013 al Parlamentului European și al Consiliului de stabilire a Codului vamal al Uniunii (JO L 343, 29.12.2015, p. 558).

      ANEXĂ
      În pofida regulilor de interpretare a Nomenclaturii combinate, formularea descrierii produselor în coloana a cincea din acest tabel este considerată ca având doar o valoare orientativă. Regimul preferențial este determinat, în contextul prezentei anexe, de codurile NC aplicabile la momentul adoptării prezentului regulament.

                  Nr. de ordine

                  Codul NC

                  Subdiviziunea TARIC

                  Descrierea produselor

                  Perioada contingentară

                  Volum contingentar (în tone greutate netă, cu excepția cazului în care se specifică altfel)

                  09.1600

                  ex 1604 14 41
                  ex 1604 14 46
                  ex 1604 14 48
                  ex 1604 20 70

                  30
                  92 , 97
                  30
                  92 , 97

                  Preparate și conserve de ton alb (Thunnus alalunga), înscrise la poziția 1604  din SA, fabricate din ton alb neoriginar de la pozițiile SA 0302  sau 0303

                  De la 10.10.2016 la 31.12.2016

                  178

                  De la 1.1.2017 la 31.12.2017 și, pentru fiecare an ulterior, de la 1.1 la 31.12.

                  800


title: Regulamentul de punere în aplicare (UE) nr. 785/2013 al Comisiei din 14 august 2013 de aprobare a unei modificări care nu este minoră din caietul de sarcini al unei denumiri înregistrate în Registrul denumirilor de origine protejate și al indicațiilor geografice protejate [Miel de La Alcarria (DOP)]

text:
               17.8.2013

               RO

               Jurnalul Oficial al Uniunii Europene

               L 220/12

      REGULAMENTUL DE PUNERE ÎN APLICARE (UE) NR. 785/2013 AL COMISIEI

   din 14 august 2013
   de aprobare a unei modificări care nu este minoră din caietul de sarcini al unei denumiri înregistrate în Registrul denumirilor de origine protejate și al indicațiilor geografice protejate [Miel de La Alcarria (DOP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
   întrucât:

               (1)

               Regulamentul (UE) nr. 1151/2012 a abrogat și a înlocuit Regulamentul (CE) nr. 510/2006 al Consiliului din 20 martie 2006 privind protecția indicațiilor geografice și a denumirilor de origine ale produselor agricole și alimentare (2).

               (2)

               În conformitate cu articolul 9 alineatul (1) primul paragraf din Regulamentul (CE) nr. 510/2006, Comisia a examinat cererea Spaniei de aprobare a unei modificări a elementelor din caietul de sarcini al denumirii de origine protejate „Miel de La Alcarria”, înregistrată în temeiul Regulamentului (CE) nr. 1107/96 al Comisiei (3).

               (3)

               Deoarece modificarea respectivă nu este minoră, Comisia a publicat cererea de modificare în Jurnalul Oficial al Uniunii Europene
                   (4), în conformitate cu articolul 6 alineatul (2) din Regulamentul (CE) nr. 510/2006. Deoarece Comisiei nu i s-a comunicat nicio declarație de opoziție, în conformitate cu articolul 7 din regulamentul respectiv, modificarea caietului de sarcini trebuie aprobată,

         ADOPTĂ PREZENTUL REGULAMENT:
   Articolul 1
   Se aprobă modificarea caietului de sarcini publicată în Jurnalul Oficial al Uniunii Europene cu privire la denumirea care figurează în anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 14 august 2013.

            Pentru Comisie, pentru președinte

         Johannes HAHN

            Membru al Comisiei

      (1)  JO L 343, 14.12 2012, p. 1.

      (2)  JO L 93, 31.3.2006, p. 12.

      (3)  JO L 148, 21.6.1996, p. 1.

      (4)  JO C 302, 6.10.2012, p. 24.

      ANEXĂ
      Produse agricole destinate consumului uman enumerate în anexa I la tratat:

         Clasa 1.4:   Alte produse de origine animală (ouă, miere, produse lactate cu excepția untului etc.)

      SPANIA
      Miel de La Alcarria (DOP)


title: Regulamentul de punere în aplicare (UE) 2017/954 al Comisiei din 6 iunie 2017 privind prelungirea perioadelor de tranziție referitoare la cerințele de fonduri proprii pentru expunerile față de o contraparte centrală prevăzute în Regulamentele (UE) nr. 575/2013 și (UE) nr. 648/2012 ale Parlamentului European și ale Consiliului (Text cu relevanță pentru SEE. )

text:
               7.6.2017

               RO

               Jurnalul Oficial al Uniunii Europene

               L 144/14

         REGULAMENTUL DE PUNERE ÎN APLICARE (UE) 2017/954 AL COMISIEI
   din 6 iunie 2017
   privind prelungirea perioadelor de tranziție referitoare la cerințele de fonduri proprii pentru expunerile față de o contraparte centrală prevăzute în Regulamentele (UE) nr. 575/2013 și (UE) nr. 648/2012 ale Parlamentului European și ale Consiliului
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 575/2013 al Parlamentului European și al Consiliului din 26 iunie 2013 privind cerințele prudențiale pentru instituțiile de credit și firmele de investiții și de modificare a Regulamentului (UE) nr. 648/2012 (1), în special articolul 497 alineatul (3),
   întrucât:

               (1)

               Pentru a evita perturbarea piețelor financiare internaționale și pentru a nu penaliza instituțiile impunându-le cerințe de fonduri proprii mai ridicate în cursul proceselor de recunoaștere a contrapărților centrale (CPC) existente din țări terțe, articolul 497 alineatul (2) din Regulamentul (UE) nr. 575/2013 a instituit o perioadă de tranziție în cursul căreia CPC-urile din țări terțe cu care instituțiile stabilite în Uniune compensează tranzacții pot fi considerate de aceste instituții drept contrapărți centrale calificate (CPCC).

               (2)

               Regulamentul (UE) nr. 575/2013 a modificat Regulamentul (UE) nr. 648/2012 (2) în ceea ce privește anumite elemente utilizate la calcularea cerințelor de fonduri proprii ale instituțiilor pentru expunerile față de CPC-urile din țări terțe. În consecință, articolul 89 alineatul (5a) din Regulamentul (UE) nr. 648/2012 impune anumitor CPC-uri din țări terțe să raporteze, pentru o perioadă de timp limitată, cuantumul total al marjei inițiale primite de la membrii lor compensatori. Perioada de tranziție o reflectă pe cea prevăzută la articolul 497 alineatul (2) din Regulamentul (UE) nr. 575/2013.

               (3)

               S-a prevăzut ca ambele perioade de tranziție să expire la 15 iunie 2014.

               (4)

               Articolul 497 alineatul (3) din Regulamentul (UE) nr. 575/2013 împuternicește Comisia să adopte un act de punere în aplicare pentru a prelungi cu șase luni perioada de tranziție pentru cerințele de fonduri proprii, în situații excepționale. Această prelungire ar trebui să se aplice, de asemenea, termenelor prevăzute la articolul 89 alineatul (5a) din Regulamentul (UE) nr. 648/2012. Aceste perioade de tranziție au fost prelungite până la 15 iunie 2017 prin Regulamentele de punere în aplicare (UE) nr. 591/2014 (3), (UE) nr. 1317/2014 (4), (UE) 2015/880 (5), (UE) 2015/2326 (6), (UE) 2016/892 (7) și (UE) 2016/2227 (8) ale Comisiei.

               (5)

               În ceea ce privește CPC-urile stabilite în țări terțe care au solicitat până acum recunoașterea, 28 de CPC-uri au fost deja recunoscute de către Autoritatea Europeană pentru Valori Mobiliare și Piețe. Dintre acestea, două CPC-uri din Statele Unite ale Americii au fost recunoscute după adoptarea Regulamentului de punere în aplicare (UE) 2016/2227 pe baza Deciziei de punere în aplicare (UE) 2016/377 a Comisiei (9). De asemenea, în urma adoptării Deciziilor de punere în aplicare (UE) 2016/2269 (10), (UE) 2016/2275 (11), (UE) 2016/2276 (12), (UE) 2016/2277 (13) și (UE) 2016/2278 (14) ale Comisiei, au fost, de asemenea, recunoscute cinci CCP-uri, și anume din India, Japonia, Brazilia, Centrul Financiar Internațional din Dubai și Emiratele Arabe Unite. În fine, este posibil ca alte CPC-uri din India și din Noua Zeelandă să fie recunoscute pe baza Deciziilor de punere în aplicare (UE) 2016/2269 și (UE) 2016/2274 (15) ale Comisiei. În pofida acestor evoluții, celelalte CPC-uri din țări terțe nu au fost încă recunoscute, iar procesul de recunoaștere nu se va încheia până la 15 iunie 2017. În cazul în care nu se prelungește perioada de tranziție, instituțiile stabilite în Uniune (sau filialele lor stabilite în afara Uniunii) care au expuneri la restul CPC-urilor din țări terțe ar trebui să majoreze semnificativ fondurile lor proprii pentru expunerile respective. Chiar dacă astfel de majorări pot fi doar temporare, acestea ar putea duce la retragerea acelor instituții ca participanți direcți în CPC-urile respective sau, cel puțin temporar, la încetarea furnizării de servicii de compensare către clienții acelor instituții, determinând astfel perturbări grave pe piețele pe care operează CPC-urile respective.

               (6)

               Necesitatea de a evita perturbarea piețelor din afara Uniunii care a condus anterior la prelungirea perioadei de tranziție prevăzute la articolul 497 alineatul (2) din Regulamentul (UE) nr. 575/2013 s-ar menține, prin urmare, după expirarea perioadei de prelungire a perioadei de tranziție prevăzute în Regulamentul de punere în aplicare (UE) 2016/2227. O nouă prelungire a perioadei de tranziție ar trebui să permită instituțiilor stabilite în Uniune (sau filialelor lor stabilite în afara Uniunii) să evite creșterea semnificativă a cerințelor de fonduri proprii ca urmare a faptului că nu s-a încheiat procesul de recunoaștere a CPC-urilor care furnizează în mod viabil și accesibil acel tip de servicii de compensare de care au nevoie instituțiile stabilite în Uniune (sau filialele lor stabilite în afara Uniunii). Prin urmare, este oportun să se prelungească perioadele de tranziție cu încă șase luni.

               (7)

               Măsurile prevăzute în prezentul regulament sunt conforme cu avizul Comitetului bancar european,

         ADOPTĂ PREZENTUL REGULAMENT:
   Articolul 1
   Perioadele de 15 luni prevăzute la articolul 497 alineatul (2) din Regulamentul (UE) nr. 575/2013 și, respectiv, la articolul 89 alineatul (5a) al doilea paragraf din Regulamentul (UE) nr. 648/2012, astfel cum au fost prelungite ultima dată în conformitate cu articolul 1 din Regulamentul de punere în aplicare (UE) 2016/2227, se prelungesc cu încă șase luni, până la 15 decembrie 2017.
   Articolul 2
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 6 iunie 2017.

            Pentru Comisie

            Președintele

         Jean-Claude JUNCKER

      (1)  JO L 176, 27.6.2013, p. 1.

      (2)  Regulamentul (UE) nr. 648/2012 al Parlamentului European și al Consiliului din 4 iulie 2012 privind instrumentele financiare derivate extrabursiere, contrapărțile centrale și registrele centrale de tranzacții (JO L 201, 27.7.2012, p. 1).

      (3)  Regulamentul de punere în aplicare (UE) nr. 591/2014 al Comisiei din 3 iunie 2014 privind prelungirea perioadelor de tranziție referitoare la cerințele de fonduri proprii pentru expunerile față de o contraparte centrală prevăzute în Regulamentul (UE) nr. 575/2013 și în Regulamentul (UE) nr. 648/2012 al Parlamentului European și al Consiliului (JO L 165, 4.6.2014, p. 31).

      (4)  Regulamentul de punere în aplicare (UE) nr. 1317/2014 al Comisiei din 11 decembrie 2014 privind prelungirea perioadelor de tranziție referitoare la cerințele de fonduri proprii pentru expunerile față de o contraparte centrală prevăzute în Regulamentele (UE) nr. 575/2013 și (UE) nr. 648/2012 ale Parlamentului European și ale Consiliului (JO L 355, 12.12.2014, p. 6).

      (5)  Regulamentul de punere în aplicare (UE) 2015/880 al Comisiei din 4 iunie 2015 privind prelungirea perioadelor de tranziție referitoare la cerințele de fonduri proprii pentru expunerile față de o contraparte centrală prevăzute în Regulamentele (UE) nr. 575/2013 și (UE) nr. 648/2012 ale Parlamentului European și ale Consiliului (JO L 143, 9.6.2015, p. 7).

      (6)  Regulamentul de punere în aplicare (UE) 2015/2326 al Comisiei din 11 decembrie 2015 privind prelungirea perioadelor de tranziție referitoare la cerințele de fonduri proprii pentru expunerile față de o contraparte centrală prevăzute în Regulamentele (UE) nr. 575/2013 și (UE) nr. 648/2012 ale Parlamentului European și ale Consiliului (JO L 328, 12.12.2015, p. 108).

      (7)  Regulamentul de punere în aplicare (UE) 2016/892 al Comisiei din 7 iunie 2016 privind prelungirea perioadelor de tranziție referitoare la cerințele de fonduri proprii pentru expunerile față de o contraparte centrală prevăzute în Regulamentele (UE) nr. 575/2013 și (UE) nr. 648/2012 ale Parlamentului European și ale Consiliului (JO L 151, 8.6.2016, p. 4).

      (8)  Regulamentul de punere în aplicare (UE) 2016/2227 al Comisiei din 9 decembrie 2016 privind prelungirea perioadelor de tranziție referitoare la cerințele de fonduri proprii pentru expunerile față de o contraparte centrală prevăzute în Regulamentele (UE) nr. 575/2013 și (UE) nr. 648/2012 ale Parlamentului European și ale Consiliului (JO L 336, 10.12.2016, p. 36).

      (9)  Decizia de punere în aplicare (UE) 2016/377 a Comisiei din 15 martie 2016 privind echivalența dintre cadrul de reglementare din Statele Unite ale Americii pentru contrapărțile centrale care sunt autorizate și supravegheate de Comisia pentru tranzacții cu contracte futures pe mărfuri (Commodity Futures Trading Commission) și cerințele din Regulamentul (UE) nr. 648/2012 al Parlamentului European și al Consiliului (JO L 70, 16.3.2016, p. 32).

      (10)  Decizia de punere în aplicare (UE) 2016/2269 a Comisiei din 15 decembrie 2016 privind echivalența cadrului de reglementare aplicabil contrapărților centrale din India în conformitate cu Regulamentul (UE) nr. 648/2012 al Parlamentului European și al Consiliului (JO L 342, 16.12.2016, p. 38).

      (11)  Decizia de punere în aplicare (UE) 2016/2275 a Comisiei din 15 decembrie 2016 privind echivalența cadrului de reglementare aplicabil contrapărților centrale din Japonia în conformitate cu Regulamentul (UE) nr. 648/2012 al Parlamentului European și al Consiliului (JO L 342, 16.12.2016, p. 57).

      (12)  Decizia de punere în aplicare (UE) 2016/2276 a Comisiei din 15 decembrie 2016 privind echivalența cadrului de reglementare aplicabil contrapărților centrale din Brazilia în conformitate cu Regulamentul (UE) nr. 648/2012 al Parlamentului European și al Consiliului (JO L 342, 16.12.2016, p. 61).

      (13)  Decizia de punere în aplicare (UE) 2016/2277 a Comisiei din 15 decembrie 2016 privind echivalența cadrului de reglementare aplicabil contrapărților centrale din Centrul Financiar Internațional din Dubai în conformitate cu Regulamentul (UE) nr. 648/2012 al Parlamentului European și al Consiliului (JO L 342, 16.12.2016, p. 65).

      (14)  Decizia de punere în aplicare (UE) 2016/2278 a Comisiei din 15 decembrie 2016 privind echivalența cadrului de reglementare aplicabil contrapărților centrale din Emiratele Arabe Unite în conformitate cu Regulamentul (UE) nr. 648/2012 al Parlamentului European și al Consiliului (JO L 342, 16.12.2016, p. 68).

      (15)  Decizia de punere în aplicare (UE) 2016/2274 a Comisiei din 15 decembrie 2016 privind echivalența cadrului de reglementare aplicabil contrapărților centrale din Noua Zeelandă în conformitate cu Regulamentul (UE) nr. 648/2012 al Parlamentului European și al Consiliului (JO L 342, 16.12.2016, p. 54).